Diari Oficial de la Generalitat Valenciana


Sumari del DOGV 8003, del 20-03-2017 (2017/2024)

RESOLUCIÓ de 3 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 58/16-EAE Manuel i 74/16-EAE Sant Jordi.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8003

Data del DOGV
:   20-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2024


Data del document
:   03-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 3 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 58/16-EAE Manuel i 74/16-EAE Sant Jordi. [2017/2024]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 58/16-EAE Manuel i 74/16-EAE Sant Jordi.  
  
  
«Informe ambiental i territorial estratègic  
Títol: Modificació puntual núm. 20 del Pla General.  
Promotor: Ajuntament de Manuel.  
Autoritat substantiva: Comissió Territorial d'Urbanisme de València.  
Localització: Manuel (València).  
Núm. expedient: 058/4556-KHJ.  
  
La Comissió d'Avaluació Ambiental, en la sessió realitzada l'1 de desembre de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual número 20 del Pla General de Manuel, en els termes següents:  
Amb data 29 de juny de 2016 va entrar en el Servei d'Avaluació Ambiental Estratègica, de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual número 20 del Pla General de Manuel (València).  
  
Documentació presentada  
La sol·licitud d'inici, remesa pel Servei Territorial d'Urbanisme de València, s'acompanya:  
- D'estudi ambiental i territorial estratègic «simplificat».  
- De document urbanístic compost de memòria informativa, memòria justificativa, normes urbanístiques i plans.  
- D'estudi d'integració paisatgística.  
- D'informe de viabilitat econòmica.  
- De memòria de sostenibilitat econòmica.  
Aquesta documentació dóna resposta al que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), si bé els seus continguts són superiors als requerits en aquesta fase procedimental.  
La documentació es presenta en format paper i digital.  
  
Planejament vigent  
El planejament municipal vigent és un pla general que es va aprovar el 22 d'abril de 1997 per la Comissió Territorial d'Urbanisme. Aquest pla va ser avaluat ambientalment, i es va emetre declaració d'impacte ambiental el 18 de febrer de 1997.  
Per mitjà de la modificació puntual número 6 del PG es va definir un nou equipament dotacional esportiu, de la xarxa primària, en l'enclavament la Serreta. Va ser aprovada definitivament el 27 d'abril de 1999.  
El 29 de desembre de 2009 es va aprovar definitivament la modificació número 16 per mitjà de la qual s'introduïa l'ús assistencial com a l'ús permés en la parcel·la dotacional la Serreta.  
El 28 d'octubre de 2011 es va aprovar la modificació puntual 17 en el qual es creava una nova reserva dotacional de 37.633 m² en l'àmbit les Salines.  
  
  
Objecte, descripció del planejament i justificació  
L'objecte de la modificació és la desqualificació parcial com a dotació pública d'ús recreativoesportiu de l'àmbit denominat la Serreta, amb identificació PRD-02.  
La dotació pública passaria dels actuals 35.000 m² a 6.235 m², i queda únicament aquesta superfície com a PQD-02. La dita superfície conté les instal·lacions municipals de piscina i serveis annexos, està executada i en ple servei.  
Així mateix, l'àmbit desqualificat com a dotació pública mantindrà la classificació de sòl no urbanitzable, i es proposa la qualificació com a sòl no urbanitzable comú. Per a aconseguir atorgar unes condicions urbanístiques específiques per a la part de la dotació pública desqualificada que siguen homogènies i coherents respecte a l'àmbit d'estudi determinat per l'estudi d'integració paisatgística, es crea una zonificació nova específica: zona rural comuna agropecuària (ZRC-AG-1).  
  
Vigent  
Vigente  
  
(en els plans adjunts, el 4 correspon a l'equipament esportiu i el 2 a la reserva per a l'estació depuradora)  
  
  
Es considera que hi ha un excés de sòl reservat per a dotacions, i no hi ha una demanda per a ampliar les zones esportives de la Serreta.  
  
Es manté com a equipament, la piscina, la sala de màquines i la cafeteria annexa. S'extrau de l'equipament una sala de banquets i la cuina que es qualifica com a SNU comú.  
En les NU s'introdueix l'article 18 bis que defineix la nova zona del SNU i es modifiquen els articles 116 i 117 per a regular els usos d'aquesta. Es permetrà instal·lacions agrícoles indispensables per a la seua explotació (es permeten botigues dels productes produïts en la parcel·la), establiments d'allotjament turístic i de restauració, així com equipaments recreatius i esportius.  
La carretera CV-562 delimita l'àmbit per l'est, mentre que per l'oest ho fan els camins ramaders assegador de Senyera i assegador de Sant Joan (ambdós amb 4,5 metres d'ample). El riu Albaida discorre a l'oest de l'actuació (fora d'aquesta).  
S'han definit els elements inclosos en l'infraestructura verda del municipi.  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions afectades:  
  
Consulta Informe Administració pública consultada  
11.07.2016 21.09.2016 Subdirecció General del Medi Natural (camins ramaders)  
11.07.2016 Servei Territorial d'Agricultura  
 22.07.2016 CHOPVT. Servei Territorial d'Urbanisme  
11.07.2016 22.07.2016  
18.11.2016 CHOPVT. DG d'Ordenació del Territori, Urbanisme i Paisatge  
Servei d'Ordenació del Territori (PATRICOVA)  
Servei d'Infraestructura Verda i Paisatge  
11.07.2016 Conselleria d'Educació, Investigació, Cultura i Esport. DG de Cultura i Patrimoni  
11.07.2016 16.09.2016 Confederació Hidrogràfica del Xúquer  
11.07.2016 09.09.2016 Diputació de València. Àrea de Carreteres  
  
  
Nota: els informes rebuts es poden consultar en la pàgina web www.agroambient.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a què es refereixen els articles 48.d I 51.1 de la LOTUP.  
El Servei Territorial d'Urbanisme de València emet un informe amb data 22 de juliol de 2016, i manifesta en aquest que des de la visió de les competències urbanístiques no es produisquem efectes significatius sobre el medi ambient. No obstant això, realitzen una sèrie d'observacions que s'han de tindre en compte en fases posteriors del procediment. En resum, aquestes es refereixen a la correcta justificació de la disminució de reserva dotacional, a les tipologies constructives en el SNU i l'establiment de limitacions constructives entorn de la carretera, el camí ramader i el riu.  
La Secció Forestal emet un informe sobre l'afectació a camins ramaders, i assenyala que han de reflectir-se en els plans d'ordenació i marcar la seua amplària legal.  
La Confederació Hidrogràfica del Xúquer assenyala que a la vista de l'objecte de la modificació no es produeixen efectes en el medi ambient en l'àmbit de les seues competències.  
El Servei d'Ordenació del Territori informa que no està afectat per risc d'inundació.  
La Diputació de València emet informe favorable respecte a les afectacions sobre la CV-562.  
El Servei d'Infraestructura Verda i Paisatge emet un informe, el 18 de novembre de 2016, en el qual assenyala que la modificació proposada si que té efectes sobre el paisatge. Segons l'estudi d'integració paisatgística realitzat l'àmbit està en una zona d'alt valor paisatgístic i s'aporten normes per a la seua adequada integració. Consideren que és necessari qualificar com a sòl no urbanitzable protegit (agrícola) tot l'àmbit de la modificació, o almenys, l'àrea compresa entre les instal·lacions recreativoesportives existents, el llit del riu Albaida, el recurs paisatgístic la Serreta i el sòl amb protecció arqueològica, per a millorar l'articulació i coherència entre tots aquests.  
  
Realitzada l'anàlisi tècnica de la documentació presentada i consultada la cartografia temàtica de la Conselleria, s'observa que les modificacions proposades, no presenten afectacions sobre el medi ambient, excepte sobre el paisatge. No obstant això, aquesta afectació seria esmenable canviant la zonificació de l'àmbit, per la qual cosa bastaria realitzar el procediment simplificat d'avaluació.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afectació sobre elements del patrimoni natural i cultural i per això es pot concloure que el procediment d'avaluació ambiental simplificada és prou per a determinar que la proposta no presenta efectes significatius sobre el medi ambient.  
  
D'acord amb allò que s'hi ha exposat, es resol: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 20 del Pla General de Manuel (València), l'objecte del qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen les condicions descrites a continuació, i correspon continuar la tramitació de la modificació de pla d'acord amb la normativa sectorial:  
- Pel seu valor paisatgístic s'haurà de qualificar com a SNU protegit (ZRP-MU segons el Decret 74/2016), l'àrea compresa entre les instal·lacions recreativoesportives existents, el llit del riu Albaida, el recurs paisatgístic la Serreta i el sòl amb protecció arqueològica, per a millorar l'articulació i la coherència entre tots aquests.  
- En la normativa hauran d'introduir-se limitacions a la no construcció d'edificacions junt amb el corredor fluvial, el camí ramader i el camí d'accés al municipi.  
- S'hauran d'atendre les indicacions realitzades pel Servei Territorial d'Urbanisme, de 22 de juliol de 2016, relatives a la justificació de la ràtio d'equipaments, les tipologies de les construccions, l'ús públic de la infraestructura verda i l'informe de sostenibilitat econòmica.  
  
- Respecte a l'afectació sobre els camins ramaders hauran d'atendre el que estableix la Llei 3/2014, d'11 de juny, de la Generalitat. Atés que l'àmbit d'actuació fita amb el camí ramader s'hauran de reflectir en la cartografia de la modificació, i classificar-les com a SNU protegit d'acord amb allò que s'ha assenyalat en l'article 21.4 de la dita llei i, a més, incloure's en la infraestructura verda. En l'articulat de les normes urbanístiques que es modifica, haurà de fer-se referència a aquesta.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l??article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 20 del Pla General de Manuel, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 1 de desembre de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació número 16 del Pla General.  
Promotor: Ajuntament de Sant Jordi.  
Autoritat substantiva: Comissió Territorial d'Urbanisme.  
Localització: Sant Jordi (Castelló).  
Núm. expedient: 074/6244-KNM.  
  
La Comissió d'Avaluació Ambiental, en la sessió realitzada l'1 de desembre de 2016, va adoptar l'acord següent:  
Vista la proposta de l'informe ambiental i territorial estratègic de la modificació número 16 del Pla General d'Ordenació Urbana de Sant Jordi, en els termes següents:  
Amb data 3 d'octubre de 2016 va entrar en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la modificació número 16 del Pla General d'Ordenació Urbana de Sant Jordi (Castelló).  
  
Documentació presentada  
La sol·licitud d'inici, remesa per l'Ajuntament de Sant Jordi, s'acompanya d'esborrany de la modificació i del document inicial estratègic d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
Planejament vigent  
El planejament municipal vigent és un pla general que es va aprovar el 27 de febrer de 1991 per la Comissió Territorial d'Urbanisme. Aquest pla no va ser avaluat ambientalment.  
En l'actualitat està en procés de revisió i es va emetre el document de referència el 16 de maig de 2013 (exp. 49/10 EAE).  
  
Objecte i justificació  
L'objecte de la modificació és adequar la classificació del sòl d'una zona de límit del nucli urbà.  
Al sud-oest del nucli urbà se situa la cooperativa agrícola, classificada com a sòl urbà terciari. Quan es va elaborar el pla es va incloure amb aquesta mateixa classificació la parcel·la contígua, que té un altre propietari i que es destina realment a l'ús agrícola (cultiu d'ametlers).  
  
Es pretén canviar la classificació d'aquesta parcel·la, i adaptar-la a la realitat existent pel que passaria d'urbà terciari a no urbanitzable.  
  
La superfície de la parcel·la és de 1.147,95 m². El sòl urbà terciari passarà dels 5.237,12 m² actuals als 4.089,17 m² proposats (vegeu l'annex).  
  
Consultes  
Per part de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta del Servei Territorial d'Urbanisme de Castelló.  
  
Consulta Informe Administració pública consultada  
11.10.2016 17.10.2016 Servei Territorial d'Urbanisme de Castelló  
  
  
Nota: els informes rebuts es poden consultar en l'adreça web: www.agroambient.gva.es/eae  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d I 51.1 de la LOTUP.  
El Servei Territorial d'Urbanisme de Castelló emet un informe amb data 17 d'octubre de 2016, i manifesta en aquest que la modificació del pla ara proposat no pareix que contravinga la normativa urbanística d'aplicació, i la modificació proposada pertany a l'ordenació estructural.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del PG, no presenta afectacions sobre el medi ambient, fins i tot al contrari millora la situació actual, ja que elimina la possibilitat del segellament de sòl, la seua transformació i eliminació de l'ús agrícola.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació número 16 del Pla General de Sant Jordi no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afectació sobre elements del patrimoni natural i cultural i, per això, consultat respecte d'això el Servei Territorial d'Urbanisme de Castelló, es pot concloure que el procediment d'avaluació simplificada és prou per a determinar que la modificació puntual no presenta efectes significatius sobre el medi ambient.  
D'acord amb allò que s'hi ha exposat, es resol: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 16 del Pla General de Sant Jordi, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Vigent  
Vigente  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l??article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 16 del Pla General de Sant Jordi, per considerar que no té efectes significatius en el medi ambient.  
  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 1 de desembre de 2016.- El secretari de la Comissió d'Avaluació Ambiental: José del Valle Arocas.»  
  
València, 23 de febrer de 2017.- El director general de Medi Natural i d'Avaluació Ambiental: Antoni Marzo i Pastor.